**Leif Selim Segerstam** (s. 2. maaliskuuta 1944 Vaasa) on suomalainen kapellimestari, säveltäjä ja multi-instrumentalisti. Hän on toiminut monissa tärkeissä musiikkialan tehtävissä sekä Suomessa että ulkomailla. Segerstam tunnetaan myös poikkeuksellisen tuotteliaana säveltäjänä. Segerstam palkittiin Pro Finlandia -kunniamerkillä vuonna 1992.

Nuoruus ja opiskelu
-------------------

Segerstamin opettajavanhemmat Viola ja Selim Segerstam muuttivat Helsinkiin vuonna 1947. Segerstam oli varhaiskypsä: hän oppi lukemaan kolmivuotiaana, lukemaan nuotteja viisivuotiaana ja teki kuusivuotiaana ensimmäiset sävellyksensä.

Segerstam opiskeli Sibelius-Akatemiassa pianon- ja viulunsoittoa sekä orkesterinjohtoa. Vuonna 1962 hän voitti Maj Lind -pianokilpailun ja debytoi viulistina. Seuraavana vuonna hän pääsi New Yorkin Juilliard School of Music -musiikkikorkeakoulun kapellimestariluokalle, jossa häntä opetti ranskalainen kapellimestari Jean Morel. Hänen opiskelutovereitaan olivat muiden muassa James Levine ja Leonard Slatkin.

Segerstam soittaa myös alttoviulua, kaikkia vaskipuhaltimia ja nokkahuilua.

Kapellimestariura
-----------------

Leif Segerstam vuonna 1972
Segerstam toimi Suomen kansallisoopperan kapellimestarina vuosina 1965–1968 ja vuodesta 1968 Tukholman kuninkaallisen oopperan kapellimestarina, minkä jälkeen 1970-luvulla hän johti muun muassa Berliinin Deutsche Operissa sekä Itävallan radio-orkesteria, Radion sinfoniaorkesteria, Rheinland-Pfalzin sinfoniaorkesteria ja Tanskan radion orkesteria.

Vuosina 2012–2019 Segerstam toimi Turun filharmonisen orkesterin johtajana ja ylikapellimestarina. Lisäksi hän on Helsingin kaupunginorkesterin *ylikapellimestari emeritus*.

Säveltäjänura
-------------

Segerstam on myös poikkeuksellisen tuottelias säveltäjä. Huhtikuussa 2014 työn alla oli Segerstamin oman ilmoituksen mukaan sinfonia numero 270. Keväällä 2016 Turun filharmoninen orkesteri levytti Segerstamin sinfonian nro 288, ja joulukuussa 2016 kantaesitettiin jo hänen 307. sinfoniansa. Vuonna 2018 valmistui sinfonia nro 327.*lähde?*

Segerstamin teokset edustavat niin sanottua vapaapulsatiivista sävellystapaa, jossa soittajille annetaan vapauksia rytmiikan ja joskus muidenkin musiikin elementtien suhteen. Segerstamin vuoden 1993 jälkeiset sinfoniat on tarkoitettu soitettaviksi ilman kapellimestaria.

Muuta toimintaa
---------------

Segerstam toimi Suomen kansallisoopperan johtajana vuosina 1973–1974.

Segerstam on opettanut Sibelius-Akatemiassa useaan otteeseen, viimeksi orkesterinjohdon professorina 1997–2013.

Marraskuussa 2011 Segerstam teki yhteistyössä Kansallisoopperan henkilökunnan kanssa rap-musiikkivideon YouTubeen.

Yksityiselämä
-------------

Segerstam on ollut avioliitossa viulisti Hannele Angervon kanssa (1964–1999) ja harpisti Minnaleena Jankon kanssa (2002–2009). Kolmas vaimo vuodesta 2012 on Eija Nenonen.

Segerstamilla on viisi lasta.

Lähteet
-------

* Haapakoski, Martti & Heino, Anni & Huttunen, Matti & Lampila, Hannu-Ilari & Maasalo, Katri: *Suomalaisen musiikin historia: Esittävä säveltaide*, s. 237–240. Helsinki: WSOY, 2002. ISBN 951-0-23564-4.

### Viitteet

1. 1 2  Leif Segerstam - Nyt! (kirjaesittely) Teos.  Arkistoitu 2.10.2016. Viitattu 22.4.2016.
2. ↑  Suomen Leijonan Pro Finlandia -mitalin saajat aakkosjärjestyksessä - Ritarikunnat *ritarikunnat.fi*.  9.10.2020. Viitattu 23.2.2022.
3. ↑  Arvonen, Margit: "Lemmikkihiiri kulki aina mukanani" *Iltalehti*.  28.5.2007. Viitattu 28.9.2011.
4. 1 2 3 4 5 6  Dahlström, Fabian: / Segerstam, Leif (1944–). *Kansallisbiografia-verkkojulkaisu (maksullinen)*.  1.9.2015. Helsinki:  Suomalaisen Kirjallisuuden Seura. Viitattu 10.12.2016.
5. ↑  Kunnia­kapellimestarit ja nimikkosäveltäjä Turun filharmoninen orkesteri. Viitattu 13.11.2021.
6. ↑  YLE Fem: Gamla önsdag (Konkarikeskiviikko) 1.4.2014.
7. ↑  Brahmsin suomalainen kaksoisolento Leif Segerstam säveltää toisin *Helsingin Sanomat*. Viitattu 11.12.2016.
8. ↑  Granberg, Jan: Märklig repertoar på operagalan.  *Hufvudstadsbladet*, 18.12.2016, s. 40.
9. ↑  Finlands nationalopera *Uppslagsverket Finland*. Viitattu 11.12.2016. (ruotsiksi)
10. ↑  Kansallisooppera: Paavolle (Rap-video) *Youtube*.  4.11.2011. Viitattu 30.11.2012.
11. ↑  Jokinen, Juha Veli: Avioero *Iltalehti*.  28.5.2008. Viitattu 28.9.2011.
12. ↑  Huippukapellimestari yllätysavioon *Savon Sanomat*.  2012. Viitattu 11.12.2016.

Kirjallisuutta
--------------

* Lindgren, Minna: *Leif Segerstam: Nyt!*. Helsinki: Teos, 2005.
* Nissilä, Anna-Leena: Life à la Leif.  *Kulttuuri*, 2005, nro 4.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Leif Segerstam**.
* Leif Segerstam profile at Ondine Records.
* Duffie, Bruce: Composer / Conductor Leif Segerstam *kcstudio.com*.  (englanniksi)
* Segerstam, Leif hakuteoksessa *Uppslagsverket Finland* (2012). (ruotsiksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Yhdysvallat
* Ruotsi
* Latvia
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* BRAHMS
* MusicBrainz

 |
|  |
| Henkilöt | 
* Deutsche Biographie
* Ritva
	+ 2
* Elonet
* Kansallisbiografia
* Biografiskt Lexikon
* Uppslagsverket Finland
* Biografiasampo

 |
|  |
| Muut | 
* Europeana
* RISM
* SNAC
* IdRef

 |

 |